B Anexa nr.2

la Hotărîrea Guvernului nr.\_\_\_\_\_ din \_\_\_\_\_\_\_\_\_\_\_\_\_\_\_\_ 2015

**Modul de completare
a Declaraţiei persoanei fizice cu privire la impozitul pe venit**

**(Formularul CET15)**

**Prevederi generale**

1. Dreptul de a prezenta Declaraţia persoanei fizice cu privire la impozitul pe venit (în continuare – Declaraţia) îl au toţi contribuabilii.
2. Declaraţia se prezintă obligatoriu **în două exemplare** de către persoanele fizice rezidente (pentru veniturile ce constituie obiect al impunerii în baza legislaţiei fiscale în condiţiile prevăzute la art.83 alin.(2) lit.a) şi b) din Codul fiscal) și/sau de către persoanele fizice nerezidente (pentru veniturile obţinute de către aceştia pe teritoriul Republicii Moldova în baza art.71 din Codul fiscal).
3. Declarația poate fi completată atît pe suport de hîrtie, cît şi în mod electronic. Declaraţia prezentată pe suport de hîrtie se completează cu cerneală sau cu pixul, înscriind cu majuscule, citeț și corect, datele prevăzute de formular. Corectarea informației în Declarație se efectuează prin depunerea unei Declarații corectate, în modul și în termenul prevăzut de art.188 din Codul fiscal. Declaraţia prezentată în mod electronic se completează utilizînd resursele informaționale disponibile în Sistemul Informațional al Serviciului Fiscal de Stat, în modul prevăzut de instrucțiunile întocmite de acesta.
4. În Declarație se indică sursele de venit impozabile în conformitate cu prevederile Codului fiscal, precum și a Legii pentru punerea în aplicare a Titlurilor I și II ale Codului fiscal (în continuare – legislația fiscală).
5. Suma veniturilor se indică în Declaraţie în lei şi bani, conform modelului: XXX,YY, unde XXX este partea întreagă (în lei) a valorii, iar YY – partea zecimală (banii pînă la sutimi de unitate).
6. **Perioada fiscală** se indică prin codificarea perioadei fiscale pentru care se prezintă Declaraţia prin codul ZZZZ, unde ZZZZ este anul calendaristic pentru care se prezintă Declaraţia.
7. **Termenul de prezentare** a Declarației pentru contribuabilii ce se regăsesc la literele A1, A3 și A5 este termenul stabilit la alin.(4) art.83 din Codul fiscal, iar pentru persoanele ce se regăsesc la literele A4, termenul de prezentare a declarației este termenul stabilit la alin.(4) art.74 din Codul fiscal.
8. **Locul prezentării Declarației.** Declarația se prezintă la inspectoratele fiscale de stat teritoriale independent de domiciliul contribuabilului.

**I. Partea întâi: Informație generală**

1. **Categoria persoanei fizice**
2. **Categoria persoanei fizice** se indică prin bifarea căsuței corespunzătoare cu semnul ”V”.
3. **Poziția A3** se bifează de unele categorii de persoane speciale, ca exemplu: angajații agenților economici a căror activitate de bază este realizarea de programe, persoanele apatride.
4. **Poziția A5** se bifează de cetățeanul străin care se consideră rezident în scopuri fiscale **(art.5 pct.5 din Codul fiscal),** adică persoana care se află în Republica Moldova cel puțin 183 zile pe parcursul anului fiscal sau are domiciliul permanent în Republica Moldova (inclusiv se află la tratament sau la odihnă, sau la învățătură, sau în deplasare peste hotare și inclusiv persoana cu funcții de răspundere a Republicii Moldova, aflată în exercițiu funcțiunii peste hotare).
5. **Poziția A6** și **A7** se completează de către persoanele fizice ce practică activitate profesională și/sau activitate de întreprinzător conform codificării prezentate la subsolul primei pagini din Declarație.

**B. Date de identificare a contribuabilului**

1. Numele **(B1),** prenumele **(B2)** și codul fiscalal contribuabilului**(B5)** se completează în baza datelor indicate în documentul de identitate (buletin de identitate sau, în lipsa acestuia, un alt act care confirmă identitatea persoanei fizice – pașaport, adeverință de naștere, etc).

Codul fiscal al contribuabilului cetățean al Republicii Moldova reprezintă codul personal indicat pe versoul buletinului de identitate (IDNP). În lipsa buletinului de identitate, drept cod fiscal servește seria şi numărul pașaportului sau adeverinței de naștere a contribuabilului.

Codul fiscal al cetățeanului străin, considerat rezident în scopuri fiscale, este identic cu numărul actului eliberat de autoritatea națională ce certifică dreptul la ședere sau numărul actului lui de identitate.

1. Poziția **B3**, va fi completată de categoriile de persoane specificate la pozițiile A1, A2, A3. Domiciliul ce se va indica la poziția dată urmează să corespundă cu domiciliul efectiv al contribuabilului, indicat în anexa la buletinul de identitate sau în oricare act juridic ce autentifică domiciliul contribuabilului. Domiciliul persoanei fizice (potrivit art.30 din Codul Civil al RM) este locul unde aceasta îşi are locuința statornică sau principală. Se consideră că persoana îşi păstrează domiciliul atîta timp cît nu şi-a stabilit un alt domiciliu.
2. **P**oziția **B4,** va fi completată de categoriile de persoane specificate la pozițiile A4 și A5.

Reședința persoanei fizice, potrivit art.30 din Codul Civil, este locul unde acesta îşi are locuința temporară sau secundară. În lipsă de reședință, persoana este considerată că domiciliază la locul unde se găseşte.

1. În cazul în care se utilizează scutirea pentru soţ/soţie şi/sau pentru persoana întreţinută, la poziția **(B6)** se indică codul fiscal al soţiei/soţului contribuabilului, iar la poziția **(B7)** codul fiscal al persoanelor aflate la întreţinerea contribuabilului, în baza datelor indicate în documentul de identitate (buletin de identitate, pașaport, adeverință de naștere sau alte documente ce confirmă identitatea persoanei), în modul stabilit de art.34, 35 din Codul fiscal.
2. Datele de contactînscrise lapoziția **B8,** telefonul şi e-mailul sunt informații confidențiale care vor fi utilizate de către inspectoratele fiscale teritoriale exclusiv pentru a lua legătura cu contribuabilul în cazul în care apar neclarități vizavi de datele înscrise în formularul Declarației (urmînd a fi indicate cele utilizate mai frecvent) și/sau pentru diseminarea informației utile pentru contribuabil (la solicitare).

La poziția ”Diseminarea mesajelor (cu caracter fiscal)”, se bifează căsuța alăturată în cazul în care persoana fizică dorește să se aboneze la mesaje cu caracter fiscal, pe care utilizatorul doreşte să le recepţioneze de la Serviciul Fiscal de Stat.

Necompletarea poziției **B8** nu va genera aplicarea sancțiunilor prevăzute în art.260 alin.(3) din Codul fiscal.

**II. Partea a doua: Calculul obligației fiscale**

**C. Venituri personale ale persoanelor fizice rezidente**

1. La completarea indicatorilor privind venitul brut şi impozitul pe venit reţinut la sursa de plată se utilizează informațiile eliberate de plătitorii veniturilor, care conţin informaţia privind veniturile obţinute de depunătorul Declaraţiei şi impozitul reţinut la achitarea acestora sau a altor documente ce confirmă recepționarea sau reținerea impozitului pe venit. Totodată, veniturile impozabile obţinute pe parcursul anului fiscal sunt supuse declarării indiferent de faptul dacă ele sunt sau nu confirmate prin documentele respective.
2. La poziţia **C1** se indică suma totală a veniturilor obţinute sub formă de salariu şi suma impozitului pe venit reţinut. Pentru persoana străină, stabilită ca rezident în scopuri fiscale, la rubrica dată se indică cuantumul total al veniturilor sub formă de salariu şi al impozitului pe venit reţinut pentru perioada fiscală de raportare, indiferent de momentul în care acesta a obţinut statutul de rezident în scopuri fiscale, în cazul în care acordurile internaţionale încheiate între Republica Moldova şi ţara unde îşi are domiciliul persoana dată nu prevede altfel.

La poziția **C1.1** se înscrie suma ce reprezintă venitul sub formă de plăți salariale neachitate de către patron în anul precedent și suma impozitului pe venit reținut.

La poziția **C1.2** se înscrie suma ce reprezintă venitul impozabil sub formă de salariu şi suma impozitului pe venit reţinut al angajatului agenților economici a căror activitate de bază este realizarea de programe ce corespunde activităților din anexa nr.1 a Legii pentru punere în aplicare a titlurilor I și II ale Codului fiscal, în limitele prevăzute de actul legislativ citat.

1. La poziţia **C2** se indică suma venitului impozabil sub formă de creştere de capital, care se determină în baza compartimentului **(H)** „Calculul creşterii sau pierderilor de capital”), la „Venitul brut” se reflectă suma din indicatorul **H3**, iar la „Impozitul pe venit reţinut la sursa de plată” – suma impozitului reţinut din plăţile îndreptate în favoarea rezidentului pentru înstrăinarea activului (activelor) de capital.
2. La poziţiavenitul obţinut din surse aflate în afara Republicii Moldova **(C3)** se indică suma venitului din investiţii (**C3.1**), inclusiv suma venitului sub formă de dividende (**C3.1.1**) şi suma venitului financiar (**C3.2**), inclusiv suma venitului sub formă de dobîndă (**C3.2.1**) și suma venitului sub formă de royalty (redevență) **(C3.2.2)**. Acestea vor fi completate de către persoanele fizice rezidente ale Republicii Moldova. La compartimentul „Impozitul pe venit reţinut la sursa de plată” se indica suma impozitului pe venit reţinut din veniturile din investiţii şi financiare, dar nu mai mult decît suma impozitului ce s-ar fi reţinut dacă asupra unui astfel de venit ar fi aplicate cotele de impunere naţionale, ţinînd cont şi de prevederile acordurilor internaţionale încheiate între Republica Moldova şi ţara unde se află sursa venitului.
3. La poziţia **C4** se indică suma altor venituri, calificate ca fiind impozabile în baza legislației fiscale şi pasibile reflectării în Declarație, care nu au fost trecute expres în alte poziții ale compartimentului **C** şi impozitul pe venit reținut din plățile îndreptate în favoarea persoanelor fizice ce au obținut aceste venituri.
4. **La poziţia TOTAL VENITURI (C5 col.3)** se indică suma totală a veniturilor obținute, iar la poziţia **TOTAL REŢINERI (C5 col.4)** se indică suma totală a impozitului pe venit reținut din veniturile îndreptate în favoarea persoanelor fizice ce au obţinut aceste venituri, prin însumarea valorilor din poziţiile **(C1) + (C2) + (C3) + (C4)**.

**D. Venituri personale ale persoanelor fizice nerezidente**

La estimarea obligațiilor aferente impozitului pe venit obținute de către persoanele fizice nerezidente în Republica Moldova, se va ține cont de prevederile art.70 și 71 din Codul fiscal.

1. La poziţia **D1**se indică suma venitului impozabil obținut din operațiunile de leasing, din darea în arendă sau în subarendă, din locațiune sau din uzufructul proprietății aflate în Republica Moldova, prevăzute în art.71 lit.k) din Codul fiscal.
2. La poziţia **D2** se indică suma venitului impozabil sub formă de creștere de capital (art.71 lit.c) din Codul fiscal), care se determină în baza compartimentului **(H)** „Calculul creșterii sau pierderilor de capital”, la „Venitul brut” indicîndu-se suma din indicatorul **H3**, iar la „Impozitul pe venit reținut la sursa de plată” – suma impozitului reținut din plățile îndreptate în favoarea nerezidentului pentru înstrăinarea activului (activelor) de capital.
3. La poziția **D3** se indică suma dobînzilor obținute pentru creanțele statului ori ale unui rezident sau nerezident care dispune de o reprezentanță permanentă în Republica Moldova, dacă asemenea dobînzi sunt cheltuieli ale reprezentanței permanente (art.71 lit.f) din Codul fiscal) și suma impozitului pe venit reținut din acestea.
4. La poziția **D4** se indicăvenitul sub formă de royalty obținut de la un rezident sau nerezident care dispune de o reprezentanță permanentă în Republica Moldova, dacă acest venit sub formă de royalty sunt cheltuieli ale reprezentanței permanente (art.71 lit.j) din Codul fiscal) și suma impozitului pe venit reținut din acesta.
5. La poziția **D5** se indică alte venituri obținute de persoana fizică nerezidentă în Republica Moldova cu excepția venitului obținut din dividende, calificate ca fiind impozabile în baza legislației fiscale şi pasibile reflectării în Declarație, care nu au fost trecute expres în alte poziții ale compartimentului **D** şi impozitul pe venit reținut din plățile îndreptate în favoarea persoanelor fizice ce au obținut aceste venituri.
6. La poziţia **TOTAL VENITURI (D6 col.3)** se indică suma totală a veniturilor obţinute, iar **la poziţia TOTAL REŢINERI (D6 col.4)** se indică suma totală a impozitului pe venit reţinut din veniturile îndreptate în favoarea persoanelor fizice ce au obţinut aceste venituri, prin însumarea valorilor din poziţiile **(D1)** + **(D2) + (D3) + (D4) + (D5).**
7. La poziția **D7** se indică suma dividendelor obținute, inclusiv cele sub formă de acțiuni sau cote-părți plătite de un agent economic rezident (art.71 lit.e) din Codul fiscal) și suma impozitului pe venit reținut din acestea.
8. **Compartimentul E** și **F** se completează doar de către persoanele fizice rezidente.

**E. Scutiri**

1. La poziţia **E1** se indică suma scutirii personale la care contribuabilul are dreptul potrivit art.33 alin.(1) din Codul fiscal.
2. La poziţia **E2** se indică suma scutirii personale majore la care contribuabilul are dreptul în cazul în care întruneşte condiţiile enumerate în art.33 alin.(2) din Codul fiscal.
3. La poziţia **E3** se indică suma scutirii utilizate pentru soţ/soţie, cu condiţia că soţul/soţia nu beneficiază de scutire personală (art.34 din Codul fiscal).
4. La poziţia **E4** se indică scutirea la care are dreptul contribuabilul pentru fiecare persoană întreţinută. Scutirea pentru persoanele întreţinute se acordă cu respectarea cerinţelor prevăzute în art.35 alin.(2) din Codul fiscal. În cazul în care la întreținere sunt mai multe persoane scutirea respectiva se va înmulți la numărul acestora.
5. La poziţia **E5** se indică suma scutirii personale nefolosite de către contribuabil în anul fiscal precedent, ca rezultat al neachitării de către patron a salariului. Suma scutirilor nefolosite se trec contribuabilului în contul scutirilor pentru anul fiscal următor în următoarele mărimi: dacă suma scutirilor nefolosite este mai mare decît suma salariului calculat şi neachitat – în limitele ce nu depăşesc cuantumul salariului neachitat; dacă suma scutirilor nefolosite este mai mică decît suma salariului calculat şi neachitat - în limitele sumei totale a scutirilor nefolosite.
6. La poziţia **TOTAL SCUTIRI (E6)** se indică suma totală a scutirilor prin însumarea valorilor din poziţiile **(E1 sau E2) + (E3) + (E4) + (E5**).

**F. Deduceri**

1. La poziţia **F1** se reflectă suma primelor de asigurare obligatorie de asistenţa medicală, reflectate în Informaţia privind veniturile calculate şi achitate în folosul persoanei fizice şi *privind* impozitul pe venit reţinut din aceste venituri. În cazul în care persoana fizică se asigură în mod individual, la poziţia dată se indică valoarea primei achitate în sumă fixă.
2. **La poziţia F2** se reflectă suma contribuţiilor de asigurări sociale de stat obligatorii, reflectate în Informaţia privind veniturile calculate şi achitate în folosul persoanei fizice şi privind impozitul pe venit reţinut din aceste venituri. În cazul în care persoana fizică se asigură în mod individual, la poziţia dată se indică valoarea contribuţiei individuale achitate în sumă fixă.
3. La poziţia **F3** se reflectă alte deduceri, decît cele indicate în poziţiile anterioare. Spre exemplu, la poziţia datăse indică suma plătită atît de către persoana fizică, cît şi de către angajator în numele unei persoane fizice pe parcursul anului în fondul nestatal calificat de pensii.
4. La poziţia **TOTAL DEDUCERI (F4)** se indică suma totală a deducerilor prin însumarea valorilor din poziţiile **(F1) + (F2) + (F3).**
5. Suma totală a scutirilor și deducerilor(poziția **EF**)se determină prin însumarea valorilor din pozițiile **(E6)+(F4)**.

**G. Calculul obligației fiscale**

1. La poziţia **G1** se indică suma venitului impozabil pînă la deducerea sumei donațiilor în scopuri filantropice sau de sponsorizare permise spre deducere, care se determină prin diminuarea valorii totale a venitului obţinut cu suma scutirilor şi deducerilor permise în scopuri fiscale (Total venituri **C5 col.3** – Suma totală a scutirilor și deducerilor **EF** sau **D7 col.3 –F4**), în limitele stabilite în art.33-36 și art.74 din Codul fiscal.
2. La poziția **G2** se indicăsuma donaţiilor în scopuri filantropice sau de sponsorizare(se indică suma minimă din cele indicate la pct. **G2.1**. şi **G2.2** )
3. **La poziţia G2.1** se reflectă suma donaţiilor în scopuri filantropice sau de sponsorizare permisă spre deducereîn scopuri fiscale, care se determină în baza art.36 alin.(1) şi (2) din Codul fiscal, şi reprezintă o valoare ce nu depășește cota stabilită la acest articol din venitul impozabil, determinat ca valoarea indicatorului. În acest scop, venitul impozabil al contribuabilului se determină fără a se lua în considerare scutirile ce i se acordă conform legislației fiscale((C5 col.3 – F4) x cota stabilită în art.36 din Codul fiscal).
4. La poziția **G2.2** se reflectă suma totală a donațiilor efectuate, în scopuri filantropice sau de sponsorizare.
5. La poziţia **G3** se indică suma venitului impozabil, care se determină prin diminuarea valorii totale a venitului impozabil pînă la deducerea sumei donațiilor în scopuri filantropice sau de sponsorizare permise spre deducere **(G1)** cu suma donațiilor în scopuri filantropice sau de sponsorizare **(G2).**
6. La poziţia **G4** se reflectă suma impozitului pe venit conform cotelor în vigoare pe perioada declarată pentru persoanele fizice rezidentecare se determină prin aplicarea la venitul impozabil indicat la poziţia G3, a cotelor de impozitare pentru perioada declarată, stabilite în art.15 lit.a) din Codul fiscal.
7. La poziția **G5** se indică suma obligației fiscale a persoanei fizice rezidente (**G4-C5 col.4**), care va fi pasibilă reflectării în fișa personală a contribuabilului din Sistemul Informațional al Serviciului Fiscal de Stat.
8. La poziția **G6** se reflectă suma impozitului pe venit conform cotelor în vigoare pe perioada declarată pentru persoanele fizice nerezidentecare se determină prin aplicarea la venitul impozabil indicat la poziţia G1, a cotelor de impozitare pentru perioada declarată, în temeiul alin.(4) art.74 din Codul fiscal.
9. La poziția **G7** se indică suma obligației fiscale a persoanei fizice nerezidente (**G6-D7 col.4**), care va fi pasibilă reflectării în fișa personală a contribuabilului nerezident din Sistemul Informațional al Serviciului Fiscal de Stat.
10. La poziția **G8** se indică suma impozitului pe venit pasibil reflectării în fișa personală a contribuabilului, care se ține de inspectoratul fiscal de stat teritorial (G5 sau G7).
11. La poziția **G9** se indică suma impozitului pe venit achitat de sine stătător pe parcursul anului de către persoana fizică.
12. La poziția **G10** se indică suma ce urmează a fi achitată la buget, care se apreciază ca diferența pozițiilor **(G8 – G9).** Se completează în cazul în care rezultatul diferenței este pozitiv.
13. La poziția **G11** se reflectă suma în plus a impozitului, care reprezintă rezultatul negativ din diferența pozițiilor **(G8 – G9)**, dar fără indicarea semnului ”-” (minus).
14. **Suma de control** se reflectă indicatorul din poziția G8.

 **H. Calculul creșterii sau pierderilor de capital**

1. La poziţia **H1** se indică codul activului de capital*,* conform codificării prezentate la această poziție.
2. La poziţia **H2** se indică codul tipului de înstrăinare a activului de capital, conform codificării prezentate la această poziție.
3. La poziţia **H3** se reflectă suma încasată ca rezultat al înstrăinării activului de capital sau suma constatată în scopuri fiscale, care se utilizează în cazul înstrăinării activului de capital în baza contractului de donație (art.42 din Codul fiscal).
4. La poziţia **H4** se indică suma bazei valorice ajustate (majorată sau micșorată) determinată conform art.38 din Codul fiscal.
5. La poziția **H4.1** se indicăsuma facilităților la vînzarea locuinței de bazădeterminată conform prevederilor art.41 alin.(3) din Codul fiscal (mărimea creşterii de capital, supusă impunerii, pentru orice locuinţă se micşorează cu suma de 10000 lei pentru fiecare din anii ce urmează după anul 1997, pe parcursul căruia (sau cărora) contribuabilul a fost proprietarul acestei proprietăţi şi a folosit-o ca locuinţă de bază. Această facilitate nu se aplică în cazul locuinţei de bază a cărei bază valorică este valoarea estimată în modul stabilit.). Locuinţă de bază a contribuabilului este locuinţa care s-a aflat în proprietatea lui în decurs de 3 ani, perioadă care expiră la data înstrăinării acestei locuinţe, şi care i-a servit pe tot parcursul acestei perioade drept domiciliu de bază.
6. La poziția **H4.2** se indică suma cheltuielilor suportate de către contribuabil, aferente obţinerii venitului investiţional (art.36 alin.(4) din Codul fiscal), de exemplu: cheltuielile aferente serviciilor notarului, efectuate în legătură cu încheierea contractului de vînzare-cumpărare a proprietăţii. Suma reflectată la poziția dată nu trebuie să depăşească suma venitului investiţional.
7. La poziţia **H5** se indică suma creşterii de capital, care se determină ca diferenţă dintre valoarea indicată la poziţia **H3** a oricărui cod de activ de capital şi valoarea **H4** corespunzătoare **(H3 – H4).**
8. La poziția **H6** se reflectă suma pierderii de capital, care se determină ca diferenţă dintre valoarea indicată la poziţia **H3** a oricărui cod de activ de capital şi valoarea **H4** corespunzătoare **(H3 – H4**).
9. La poziţia **H7** se reflectă suma pierderilor de capital transferate din perioada fiscală precedentă, cu excepţia pierderilor de capital formate ca rezultat al înstrăinării proprietăţii private nefolosite în activitatea de întreprinzător, care nu pot fi transferate în perioadele ulterioare.
10. La poziţia **H8** se reflectă suma impozabilă a creşterii de capital, care se determină prin aplicarea coeficientului de 50% la indicatorul **H5**. Valoarea în cauză urmează a fi transferată în poziţia **C2** sau **D2**, după caz.

**Partea a treia și a patra a Declarației urmează a fi completată în mod facultativ, cu scop informativ – pentru a nu fi deranjați în caz de verificare a persoanei fizice cu aplicarea metodelor indirecte de estimare.**

**III. Partea a treia: Informativă**

1. **Venituri din activități**
2. Tabelul urmează a fi completat de persoanele fizice care desfășoară activitate profesională sau de întreprinzător cu indicarea sumelor venitului brut obținut și a sumei impozitului pe venit spre achitare.

**IV. Partea a patra: Facultativă**

 **J. Desemnarea procentuală**

1. Tabelul urmează a fi completat de persoanele fizice care doresc să direcţioneze anual un cuantum procentual de pînă la 2% din suma impozitului pe venit calculat anual la buget către organizaţiile necomerciale de utilitate publică, cultele religioase şi părţile componente ale acestora, dacă nu au datorii la bugetul public național pentru perioadele fiscale anterioare.
2. Contribuabilul semnează declarația şi indică data prezentării ei. Faptul primirii declarației se confirmă de organul fiscal prin ștampilă cu antet şi prin semnătura funcționarului care a primit declarația.